Empresaris de Burjassot i l’Associació de Comerç i Servicis entreguen les 30 espatles de pernil de la campanya de Nadal
2025-07-24

La Plaça de l’Ajuntament ha sigut testimoni, aquest cap de setmana, de l’acte de lliurament de les 30 espatles que Empresaris de Burjassot i l’Associació de Comerç i Serveis del municipi sortejaven dins de la campanya de Nadal per a fomentar el comerç local. Una acció en la qual han comptat amb el suport i la col·laboració de l’Ajuntament, des de la regidoria de Comerç i Mercats, dirigida per Rosa Cosa.

Els agraciats i les agraciades van rebre els seus carros de mans de l’alcalde de Burjassot, Rafa García i de la regidora de Comerç, al costat del president d’Empresaris de Burjassot i l’Associació de Comerç i Serveis, Pedro Soriano.

Cadascuna de les espatles anava dins dels carros que la Diputació de València entregava el mes de desembre passat al Consistori dins de la campanya Som de barri, de ciutat, de botiga i de mercat, per a fomentar l’ús del valencià.